
LATVIJAS LIDMODEĻU SPORTA FEDERĀCIJAS STATŪTI
I. VISPĀRĪGIE JAUTĀJUMI

1. Statūti nosaka Latvijas Lidmodeļu sporta federācijas (turpmāk – LLSF) uzdevumus, struktūru un darba organizāciju.
1. LLSF ir patstāvīga sabiedriska organizācija, dibināta sabiedriskās iniciatīvas attīstīšanai un sava sporta veida koordinēšanai un vadīšanai. 
1. LLSF apvieno lidmodeļu sporta organizācijas, sportistus, trenerus, sporta tiesnešus, sporta veterānus, kā arī citu nozaru speciālistus.
1. LLSF sadarbojas ar Latvijas Aeroklubu ( turpmāk – LAK) un Starptautiskās Gaisa sporta federāciju (Federation Aeronautique Internationale , turpmāk – FAI)  un ievēro tās statūtus un sporta kodeksu.
1. LLSF ir zīmogs, veidlapas, konts bankā.
  
II.  LLSF MĒRĶI UN UZDEVUMI

1. LLSF darbības mērķis ir popularizēt aviācijas sporta veidus Latvija un Pasaulē. 
1. LLSF galvenie uzdevumi:
7.1. organizēt un radīt apstākļus lidmodeļu sporta attīstībai Latvijā;
7.2. piedalīties sacensībās, sasniegt labus rezultātus;
7.3. popularizēt bērnu un jauniešu iesaistīšanos aviācijas sportā;
7.4. organizēt aviācijas sporta pasākumus (sacensības)Latvijā.

                  III. LLSF DARBĪBAS TERMIŅŠ
1. LLSF ir nodibināta uz nenoteiktu laiku.

IV. BIEDRU IESTĀŠANĀS FEDERĀCIJĀ, IZSTĀŠANĀS 
UN IZSLĒGŠANA
1. LLSF var iestāties jebkura rīcībspējīga fiziska un juridiska persona vai tiesībspējīga personālsabiedrība, iesniedzot noteiktas formas rakstisku pieteikumu. Pieteikuma formu un tam klāt pievienojamo dokumentu sarakstu nosaka LLSF valde.
1. Reizē ar  pieteikuma iesniegšanu ir jāsamaksā iestāšanās nauda ikgadējās biedru naudas apmērā, kas pozitīva lēmuma gadījumā tiek ieskaitīta kā biedru nauda par kalendāro gadu, bet negatīva lēmuma gadījumā, tā tiek atmaksāta.
1.  Katram LLSF biedram kopsapulcē ir viena balss.
1. Lēmumu par biedra uzņemšanu LLSF pieņem valde. Valdei pieteicēja lūgums ir jāizskata tuvākās sēdes laikā, taču ne ilgāk kā divu nedēļu laikā no visu nepieciešamo dokumentu saņemšanas brīža. Uz valdes sēdi, kurā izskata pieteicēja lūgumu, ir jāuzaicina pats pieteicējs un jādod viņam vārds sava viedokļa paušanai. Pieteicēja neierašanās nav šķērslis valdes lēmuma pieņemšanai. Valdei motivēts lēmums rakstveidā jāpaziņo pieteicējam nedēļas laikā no tā pieņemšanas brīža.
1. Valdes noraidošo lēmumu pieteicējs rakstveidā var pārsūdzēt biedru kopsapulcei. Ja arī biedru kopsapulce noraida pieteicēja lūgumu, pieteicējs nav uzņemts par LLSF biedru, un viņš var iesniegt atkārtotu pieteikumu ne ātrāk kā pēc gada termiņa izbeigšanās.
1.  Biedrs var jebkurā laikā izstāties no LLSF rakstveidā paziņojot par to valdei.
1. Biedru var izslēgt no Biedrības ar valdes lēmumu, ja: 
16.1.biedrs vairāk kā 12(divpadsmit) mēnešus nav nomaksājis biedra naudu;
16.2.biedrs  nepilda kopsapulces un valdes lēmumus;
16.3.biedrs nepilda savus pienākumus un uzņemtās saistības;
16.4.biedrs veic citu darbību, kas ir pretrunā ar šajos Statūtos noteikto un diskreditē LLSF.
1. Jautājumu par LLSF biedra izslēgšanu valde izskata tuvākās sēdes laikā, uzaicinot izslēdzamo biedru un dodot viņam vārdu sava viedokļa paušanai. Izslēdzamā biedra neierašanās nav šķērslis valdes lēmuma pieņemšanai. Valdei lēmums par biedra izslēgšanu no biedrības un šā lēmuma motivācija jāpaziņo rakstveidā izslēdzamajam biedram piecu dienu (nedrīkst izmainīt paziņojuma nosūtīšanas termiņu uz lielāku) laikā no tā pieņemšanas brīža.
V. BIEDRU TIESĪBAS UN PIENĀKUMI
1. LLSF biedriem ir šādas tiesības:
17.1. piedalīties LLSF pārvaldē;
17.2.saņemt informāciju par LLSFdarbību, tai skaitā iepazīties ar visu LLSF institūciju protokoliem, lēmumiem un rīkojumiem;
17.3.piedalīties visos LLSF organizētajos pasākumos, iesniegt priekšlikumus par LLSF darbību un tās uzlabošanu, aizstāvēt savu viedokli.
1. [bookmark: _Hlk70062956]LLSF biedru pienākumi:
18.1.ievērot LLSF Statūtus un pildīt biedru sapulces un valdes lēmumus;
18.2. regulāri maksāt biedra naudu;
0. ar savu aktīvu līdzdarbību atbalstīt LLSF mērķa un uzdevumu realizēšanu.
1.  Saistības biedram var noteikt ar biedru sapulces vai valdes lēmumu. Nosakot biedram saistības, kas atšķiras no citu biedru saistībām, ir nepieciešama šā biedra piekrišana.

1. BIEDRĪBAS STRUKTŪRVIENĪBAS

1.  Ar biedru sapulces lēmumu var tikt izveidotas LLSF teritoriālās un citas struktūrvienības;
1.  Struktūrvienības darbību, tiesības un pienākumus, kā arī attiecības ar LLSF regulē struktūrvienības nolikums, ko apstiprina LLSF biedru kopsapulce.

1. BIEDRU SAPULCES SASAUKŠANA UN LĒMUMU PIEŅEMŠANA

1.  Biedru kopsapulce ir augstākā LLSF lēmējinstitūcija.
1. Biedru kopsapulcē ir tiesīgi piedalīties visi LLSF biedri. Biedri var piedalīties biedru kopsapulcē tikai personīgi. 
1. Kārtējā biedru kopsapulce tiek sasaukta vienu reizi gadā - ne vēlāk kā līdz 31.martam. 
1. Ārkārtas biedru kopsapulce var tikt sasaukta pēc valdes iniciatīvas, vai ja to rakstveidā pieprasa ne mazāk kā viena desmitā daļa (statūtos var noteikt mazāku biedru skaitu, kam ir tiesības sasaukt ārkārtas sapulci, bet nedrīkst noteikt lielāku biedru skaitu) LLSF biedru, norādot sasaukšanas iemeslu.
1. Biedru kopsapulce tiek sasaukta, ne vēlāk kā divas nedēļas  pirms sapulces nosūtot katram biedram rakstisku uzaicinājumu vai paziņojot telefoniski un ievietojot informāciju LLSF mājas lapā - www.nakotne.com . 
1. Biedru kopsapulce ir lemttiesīga, ja tajā piedalās vairāk kā puse no biedriem.
1. Ja biedru kopsapulce nav lemttiesīga kvoruma trūkuma dēļ, piecu nedēļu laikā tiek sasaukta atkārtota biedru kopsapulce, kas ir tiesīga pieņemt lēmumus neatkarīgi no klātesošo  biedru skaita, ar nosacījumu, ka tajā piedalās vismaz divi biedri. 
1. Biedru kopsapulces lēmums ir pieņemts, ja par to nobalso vairāk nekā puse no klātesošajiem biedriem.  Lēmums par statūtu grozījumiem, LLSF darbības izbeigšanu un turpināšanu ir pieņemts, ja par to nobalso vairāk kā divas trešdaļas no klātesošajiem biedriem.

1. IZPILDINSTITŪTICIJA
1.  LLSF izpildinstitūcija ir valde, kas sastāv no trīs  valdes locekļiem, kurus ievel kopsapulcē uz 4 (četriem) gadiem.
1. Biedru sapulcei ir tiesības atsaukt jebkuru valdes locekli pirms pilnvaru darbības beigām.
1. Valdes locekļi no sava vidus ievēlē valdes priekšsēdētāju, kurš organizē valdes darbu.
1. Valde ir tiesīga izlemt visus jautājumus, kas nav ekskluzīvā biedru sapulces kompetencē. Valdei ir pienākums informēt biedrus par pieņemtajiem lēmumiem.
1. Valde ir lemtspējīga, ja sēdē piedalās vairāk kā puse valdes locekļiem.
1. Valde pieņem lēmumus ar klātesošo valdes locekļu balsu vairākumu. Gadījumā, ja balsis sadalās līdzīgi, izšķirošā ir valdes priekssēdētāja balss.
1. Valde ir tiesīga pieņemt lēmumus bez sēdes sasaukšanas, ja visi valdes locekļi rakstveidā nobalso par lēmuma pieņemšanu.
1.  Valdes locekļi ir tiesīgi pārstāvēt LLSF katrs atsevišķi.
1. Visi valdes locekļi pilda savus pienākumus bez atlīdzības. Valdes locekļiem ir tiesības lūgt atlīdzināt izdevumus, kas radušies pildot savus pienākumus.
1. Valde ir tiesīga lemt par algotu darbinieku pieņemšanu patstāvīgā darbā vai uz laiku- noteiktu projektu izpildes ietvaros.
1. REVIDENTS
1.  LLSF finansiālās un saimnieciskās darbības kontroli veic revidents, kuru ievēl biedru sapulce uz diviem gadiem.
1. LLSF revidents nevar būt LLSF valdes loceklis.
1. Revidents:
43.1.veic LLSF mantas un finanšu līdzekļu revīziju;
43.2. dod atzinumu par LLSF budžetu un gada pārskatu;
43.3. izvērtē LLSF grāmatvedības un lietvedības darbu;
43.4.sniedz ieteikumus par LLSF finanšu un saimnieciskās darbības uzlabošanu.
      44. Revidents veic revīziju biedru sapulces noteiktajos termiņos, taču ne retāk kā reizi gadā.
      45. Biedru kopsapulce apstiprina LLSF gada pārskatu tikai pēc Revidenta atzinuma saņemšanas.

                                 X. BIEDRU NAUDA
1. [bookmark: _Hlk70063269]LLSF biedri maksā biedru naudu vienu reizi gadā līdz 15. februārim.
1. Biedru nauda tiek noteikta ne vairāk kā 40% apmērā no Latvijas republikas noteiktās minimālās mēnešalgas.



LLSF valdes priekšsēdētājs _______________________V. Rošonoks
LLSF valdes loceklis  _____________________ M. Voits
LLSF valdes loceklis  _____________________ J. Zariņš

Statūti bez izmaiņām akceptēti Rīgā, 2024. gada 27.aprīli


